 lacagta Somaliland haddii la kaydsato oo suuqa laga yareeyo oo qiimaha dollarku hoos ayuu u dhacayaa, waa haddii la helo lacag dollar ah oo lagu soo xareeyo, wax soo saar malaha Somaliland oo shay kasta waddamada dibadaha ayaan ka soo iibsanaa, waxa ugu yar ee xataa aan beeran karno sida khudrad hadday tahay kalluun, milix ayaa dollar lagu soo iibiyaa, Markaa Madaxwayne dalkan Somaliland waa Barwaaqo Baahan run ahaan Isticmaalka labada Adeeg ee Zaad E-dahab waxay danyarta reer Somaliland u fududaysay gurmadka deg-degga ah oo qof kasta faaidadeeda iyo faaiida daradeeda waxa dareemaya Bulshada baahan ee danyarta ah, hadday miyi iyo magaalaba joogaan, waad ogayd siday Abaarihii Dalka soo maray Gurmadka loogu gaadhsiin jiray Adeegga Shirkadaha Telefoonadu bixiyaan ee lacagaha la iskugu diro, markaa waa adeeg loo baahanyahay ilaa hadda oo aan Bulshada Somaliland ka marmayn, markaa waxaan kaa sugaynaa in aad Boogihii hore ee maamulkii tagay aad dhaydo oo sinaantii, midnimadii iyo wada jirkii ku soo celiso Dalka, laakiin ha raad-raacin Wasiiradii hore amarada iyo cabudhinta Xukuumaddii hore Ganacsatada reer Somaliland qaar ku hayeen , Mudane Madaxwayne Shirkadaha dalkana hoos u eeg oo dhegayso cabashadooda oo waxay tabanayaan si loo helo Xal. 